Ekstra penge til fiskerne Ud over det eksisterende budget for Fiskerifonden bliver der nu afsat cirka 4,5 mia. kroner ekstra til "midlertidige foranstaltninger" til fiskerne. Nordjyder i EU bakker op Niels Busk MEP (V) og Ole Christensen MEP (S), begge valgt i Nordjylland, bakker op om ekstra-bevillingen. Ole Christensen Ole Christensen, der er valgt til Europa-Parlamentet for Socialdemokraterne og arbejder i Parlamentets fiskeriudvalg, siger: - Det er selvfølgelig altid problematisk, når vi øger budgettet, men i dette tilfælde er det nødvendigt. Hjælper vi ikke fiskerne nu, risikerer vi simpelthen, at mange fiskere synker til bunds, og det ville blive en endnu dyrere affære for skatteyderne. Niels Busk Niels Busk, der er valgt til Europa-Parlamentet for Venstre og medlem af Parlamentets fiskeriudvalg, er enig: - Der er brug for ekstra penge til en omstrukturering af fiskeriflåden. Pengene skal gå til at støtte reduktionen af flåden og modernisering af fartøjerne, så vi får et bæredygtigt erhverv.

Referat:
Europa-Parlamentet gav tidligere i dag grønt lys for en ekstra pose penge til EUs fiskere, der er hårdt ramt af de stigende priser på brændstof.